सब्सिडी छोड़ने वालों को ही चुकाना होगा अधिक मूल्य
नागदा | घरेलू गैस सिलेंडर पर 86 रुपए बढ़ने पर कांग्रेस आम लोगों में भ्रम फैला रही है। यह आरोप लगाकर भाजपा जिला ग्रामीण मंत्री अशोक मावर ने बताया कि जिन लोगों ने स्वेच्छा से सब्सिडी छोड़ी थी, उन लोगों को ही बढ़ी हुई राशि का भुगतान करना होगा। जबकि अन्य गरीब उपभोक्ताओं को इससे कोई नुकसान नहीं होगा। पहले उपभोक्ताओं के खाते में सब्सिडी के रूप में 269 रुपए आती थी, जो 86 रुपए सिलेंडर पर बढ़ने के बाद वह उपभोक्ताओं के खाते में 355 रुपए आना शुरू हो जाएगी। मावर के मुताबिक आमजनों में भ्रम फैलाकर कांग्रेस लोकप्रियता हासिल करने की कोशिश कर रही है।
hin_Deva hin_Deva